### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. september 2022 ikke kan tiltræde indstillingen i sin nuværende form, jf. Teknisk Udvalgs foranstående erklæring af 26. september 2022.

###

Offentlig fremlæggelse af forslag til Lokalplan nr. 1158, Boliger og erhverv mellem [adresse] 215-223 og [adresse] i [adresse] og Tillæg nr. 104 til Kommuneplan 2017.

### Resume

Lokalplan 1158 gælder for et område mellem [adresse] og [adresse]. Lokalplanområdet er ca. 6.830 m2 og ligger i byzone.

På baggrund af anmodning fra en privat bygherre er der udarbejdet forslag til lokalplan for ovennævnte område. Lokalplanen giver mulighed for at anvende området til blandet bolig og erhverv i form af etagebebyggelse i 3-4 etager.

Området er omfattet af gældende lokalplan nr. 349, Boligområde ved [adresse], [adresse] m.fl. i [adresse] for [adresse], der ophæves for den del, der vedrører lokalplanområdet.

Lokalplanen er i overensstemmelse med helhedsplanen for [adresse], Bedre By Viby.

Lokalplanen er ligeledes i overensstemmelse med kommuneplanens mål om klog vækst og fortætning langs byens indfaldsveje, men ikke i de konkrete rammer. Derfor ledsages lokalplanen af kommuneplantillæg 104, der ændrer rammen fra spredt lav boligbebyggelse til etagebebyggelse med blandet bolig og erhverv.

Der har været afholdt en forudgående offentlig høring om kommuneplanændringen. Høringen resulterede i 128 høringssvar, heraf 43 enslydende, som altovervejende var negative.

### Beslutningspunkter

Det indstilles: At 1) forslag til lokalplan nr. 1158 godkendes til offentlig fremlæggelse,

At 2) forslag til Tillæg nr. 104 til Kommuneplan 2017 godkendes til offentlig fremlæggelse og

At 3) bemærkninger fra den forudgående offentlige høring besvares, som det fremgår af indstillingens 5.6 og bilag 4.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 22-08-2022

Jasmin Pedersen:

Fremsendes til [adresse] med bemærkning, at Magistraten i mødet den 22. august 2022 anbefaler, at byrådet tiltræder Magistratsafdelingen for Teknik og Miljøs indstilling af 8. august 2022.

Borgmester Palle Jeppesen, rådmand Frans Gregersen, rådmand Bertil Jacobsen, rådmand Mikkel Karlsen, Beth Winther, August Dam og Niels Bech tog forbehold.

Agnete Laursen var forhindret i at deltage i sagens behandling.

Udvalg: [adresse]

Dato: 31-08-2022

Jasmin Pedersen:

Fremsendes til Teknisk Udvalg til behandling i henhold til beslutning i byrådets møde den 31. august 2022.

Udvalg: Teknisk Udvalg

Dato: 12-09-2022

Jasmin Pedersen: 3

Udvalget kunne ikke tiltræde indstillingen. Udvalget anbefaler, at lokalplanen sendes tilbage til Magistratsafdelingen for Teknik og Miljø med henblik på yderligere bearbejdning, inden lokalplansforslaget behandles af Byrådet med henblik.